પોલીસ અધિકારીએ જણાવ્યું કે, બાદમાં એજ મહિને ભોગીલાલ અને સુનિતાને અમદાવાદ લાવ્યા હતા અને પરમાર સાથે લગ્ન કરાવી દીધાં. અમરાઇવાડીમાં આંબેડકર હોલ પાસે આવેલા મંદિરમાં બંનેના લગ્ન કરાવી દેવામાં આવ્યાં હતાં. લગ્ન સમારંભ પત્યા બાદ પરમાર ઢોંગી દુલ્હનને ઘરે લઇ ગયો હતો જ્યાંથી તે લાપતા થઇ ગઇ હતી. પરમારે ભોગીલાલ અને શિતલનો સંપર્ક કરવાનો પ્રયત્ન કર્યો પરંતુ તે બંને પણ ફરાર થઇ ગયા હતા. જેથી પરમારે પોલીસનો સંપર્ક સાધ્યો અને ત્રણેય આોપીઓ વિરુદ્ધ ફરિયાદ નોંધાવી. દેસાઇએ જણાવ્યું કે સુનિતાને ટ્રેક કરવા માટે એક ટીમને મહારાષ્ટ્ર મોકલી દેવામાં આવી છે.